Miss Suomi -finalistit innostuivat pelleilemään kameralle hedelmien kanssa.

Rita Jokinen ja muut missit saivat torstai-iltana some-koulutusta. MATTI MATIKAINEN

Tiistaina valittujen Miss Suomi -finalistien kiertue jatkuu kiireisenä. Missiorganisaation Instagram-tililtä selviää, että torstaina kaunottaret muun muassa vierailivat radiostudioilla.

Radio Suomipopin juontaja Sami Kuronen ja Radio Aallon some manager Ellen Jokikunnas myös poseeraavat tyttöjen kanssa yhteskuvassa. Tytöt ovat myös tehneet lyhyitä videoita, joilla heidän kanssaan esiintyvät kiinteistönvälittäjä Jethro Rostedt, juontaja Jone Nikula ja seksuaaliterapeutti Elina Tanskanen.

Torstain päätteeksi finalisteille on tarjottu some-koulutusta. Ahkerasti sosiaalista mediaa käyttäville nuorille naisille se tuleekin varmasti tarpeeseen.

Missiorganisaation tilille on ladattu koulutuksesta hauska otos, jossa Carola Miller ja Rita Jokinen hassuttelevat hedelmien kanssa. Molemmilla on banaaneita päässään ja päärynät ja mandariini käsissään.

Kuvatekstissä kerrotaan, että käynnissä on missien snapchat-kisa. Snapchat on pikaviestipalvelu, jonka kautta lähetetyt viestit viipyvät vastaanottajan puhelimessa vain vajaan kymmenen sekunnin ajan.